John Williams (diwinydd)

Am bobl eraill o'r un enw, gweler John Williams.

Cleriwgr, athro ac awdur o Gymru oedd John Williams (bu farw 4 Medi 1613). Fe'i cofir yn bennaf fel prifathro Coleg yr Iesu, Rhydychen ac fel diwinydd. Roedd yn frodor o Sir Gaerfyrddin.Y Bywgraffiadur Arlein

Gyrfa
Ganed John Williams ym mhlwyf Llansawel, Sir Gaerfyrddin, yn aelod o deulu lleol pur gefnog. Cafodd ei addysg ym Mhrifysgol Rhydychen. Yn 1594 graddiodd yn BD a derbyniodd reithoraeth Llandrinio yn Sir Drefaldwyn. Yn yr un flwyddyn fe'i penodwyd yn "Margaret Professor" mewn diwinyddiaeth yn Rhydychen; daliodd y swydd hyd ei farwolaeth. Fe'i apwyntwyd yn brif athro ar 17 Mai 1602 ac yn is-ganghellor yn 1604. Bu'n ddeon ym Mangor hefyd, o 1605 hyd ei farw yn 1613.

YsgrifeNnodd lyfr diwinyddol yn yr iaith Ladin. Fe'i cofir hefyd fel cyhoeddwr un o lyfrau'r athronydd Seisnig Roger Bacon, sef y De retardandis senectutis accidentibus et sensibus confirmandis (1590).

Llyfryddiaeth
 De Christi Justitia et in regno spirituali ecclesiae pastorum officio (1597)

Cyfeiriadau

Categori:Academyddion Coleg yr Iesu, Rhydychen
Categori:Addysgwyr o Gymru
Categori:Clerigwyr Anglicanaidd o Gymru
Categori:Diwinyddion o Gymru
Categori:Llenorion Lladin o Gymru
Categori:Llenorion yr 16eg ganrif o Gymru
Categori:Llenorion yr 17eg ganrif o Gymru
Categori:Marwolaethau 1613
Categori:Pobl o Sir Gaerfyrddin
Categori:Pobl yr 16eg ganrif o Gymru
Categori:Pobl yr 17eg ganrif o Gymru